154. ΠΡΑΞΗ ΝΟΜΟΘ. ΠΕΡΙΕΧΟΜΕΝΟΥ της 18/18 Οκτ. 1985 (ΦΕΚ Α΄179) Μέτρα προστασίας της εθνικής οικονομίας. Έχοντας υπόψη: 1.Τις διατάξεις του άρθρ.44 παρ. 1 του Συντάγματος. 2.Την έκτακτη, εξαιρετικά επείγουσα και απρόβλεπτη ανάγκη να ληφθούν μέτρα προστασίας της εθνικής οικονομίας, αποφασίζουμε: Άρθρον μόνο.-1.Από την έναρξη της ισχύος της παρούσας νομοθετικής πράξεως και μέχρι τέλους του έτους 1987 απαγορεύεται η συνομολόγηση, ως και η χορήγηση ή καταβολή με οποιοδήποτε τρόπο και για οποιοδήποτε λόγο αυξήσεων των κάθε είδους, φύσεως και ονομασίας αποδοχών των εργαζομένων για την ίδια χρονική περίοδο, εφόσον δεν βρίσκονται μέσα στα πλαίσια της εισοδηματικής πολιτικής της κυβερνήσεως. 2.Η απαγόρευση αυτή: α) καλύπτει κάθε συνομολόγηση αυξήσεων που γίνεται με διάταξη ρήτρα ή όρο συλλογικής συμβάσεως εργασίας διαιτητικής αποφάσεως, υπουργικής αποφάσεως ή οποιουδήποτε είδους διοικητικής πράξεως κανονιστικού χαρακτήρα, ή με ατομική σύμβαση εργασίας ή συμφωνία, β) ισχύει για όλους τους εργαζόμενους χωρίς εξαίρεση, τόσο στο δημόσιο τομέα, που συνδέονται είτε με σχέση δημοσίου δικαίου, όπως αυτοί ορίζονται στην παρ. 1 του Κεφ. 1 της με αριθ. 9019/285/25.1.1982 αποφάσεως του Υπουργού Οικονομικών, που κυρώθηκε με το Νόμ. 1249/1982, είτε με σύμβαση ή σχέση εργασίας ιδιωτικού δικαίου, όσο και τους εργαζόμενους στον ιδιωτικό τομέα, γ) καλύπτει κάθε είδους αύξηση στις αποδοχές των εργαζομένων, δηλαδή τους μισθούς, τα ημερομίσθια, τα ωρομίσθια, τα επιδόματα, τα βοηθήματα, ή τις οιεσδήποτε άλλες παροχές προς αυτούς, κατά οποιοδήποτε τρόπο και με οποιαδήποτε μορφή ή ονομασία επιχειρείται, είτε με αύξηση υφισταμένων είτε με θέσπιση ή συνομολόγηση νέων τέτοιων αποδοχών ή παροχών. 3.Κυρώσεις: α) Αυξήσεις που καταβάλλονται κατά παράβαση των παραπάνω διατάξεων δεν υπολογίζονται στις δαπάνες που εκπίπτονται από το φορολογητέο εισόδημα των επιχειρήσεων ή εργοδοτών, ούτε για τον καθορισμό του κόστους παραγωγής,ούτε για  οποιοδήποτε άλλο σκοπό. β) Σε κάθε επιχείρηση ή εργοδότη, που συμφωνεί ή χορηγεί αυξήσεις κατά παράβαση των παραπάνω διατάξεων, επιβάλλεται με απόφαση των Υπουργών Εθνικής Οικονομίας και Εργασίας πρόστιμο μέχρι 5% επί των ακαθαρίστων κερδών «του προηγούμενου έτους ή πρόστιμο από 100.000 μέχρι 100.000.000 δραχμ. για κάθε παράβαση. Με απόφαση των ιδίων Υπουργών θα ορισθούν τα όργανα και η διαδικασία επιβολής των παραπάνω κυρώσεων». Σελ. 384,9058(β) Τεύχος Η53-Σελ. 82 2.Ζ.α.154 Αποδοχές Δημοσίων Υπαλλήλων Η μέσα στα «» τελευταία διάταξη ως άνω περίπτ. β΄ προστέθηκε από την παρ. 1 άρθρου μόνου της Πρ. Νόμ. Περιεχομένου της 21/21 Δεκ. 1985 (ΦΕΚ Α΄216) της οποίας η ισχύς σύμφωνα με την παρ. 1 του  ίδιου άρθρου αρχίζει από τη δημοσίευσή της στην Εφημερίδα της Κυβερνήσεως και η οποία κυρώθηκε από το άρθρο πρώτο Νόμ. 1589/16-18 Απρ. 1986 (ΦΕΚ Α΄45) (κατωτ. αριθ. 159). 4.Από τις ρυθμίσεις των προηγουμένων παραγράφων εξαιρούνται μόνο οι ήδη προβλεπόμενες από νόμο, συλλογική σύμβαση εργασίας υπουργική απόφαση, διαιτητική απόφαση, καταστατικό ή κανονισμό εργασίας Οργανισμού ή επιχειρήσεως ή από οιουδήποτε άλλου είδους διοικητική  πράξη κανονιστικού χαρακτήρα αυξήσεις αποδοχών, που συνδέονται με την οικογενειακή κατάσταση ή την υπηρεσιακή εξέλιξη των εργαζομένων. 5.Για τη χορήγηση κάθε μορφής αυξήσεως στους εργαζομένους του ευρύτερου δημόσιου τομέα τα διοικητικά συμβούλια των αντίστοιχων δημοσίων επιχειρήσεων, οργανισμών κλπ. υποχρεούνται να λάβουν προηγουμένως τη έγκριση της Γενικής Γραμματείας Δημοσίων Επιχειρήσεων και Οργανισμών του Υπουργείου Εθνικής Οικονομίας. 6.Κάθε διάταξη νόμου και κάθε διάταξη, όρος ή ρήτρα συλλογικής συμβάσεως εργασίας, διαιτητικής αποφάσεως, υπουργικής αποφάσεως ή οιουδήποτε είδους διοικητικής πράξεως κανονιστικού χαρακτήρα, καθώς και κάθε όρος ατομικής συμβάσεως εργασίας ή συμφωνία, που αντίκεινται στις διατάξεις των προηγουμένων παραγράφων. 7.Η ισχύς της παρούσης νομοθετικής πράξεως αρχίζει από τη δημοσίευσή της στην Εφημερίδα της Κυβερνήσεως. Με την ΠΡ 238/64/18-23 Ιαν. 1986 (ΦΕΚ Β΄8) απόφ. Υπ. Εθνικής Οικονομίας και Οικονομικών καθορίστηκε το ποσοστό της ΑΤΑ του τετραμήνου (Ιανουαρίου-Απριλίου 1986 σε 4,5%. Για τον υπολογισμό του ποσοστού βλέπε άρθρο δεύτερο Νόμ. 1584/19-25 Φεβρ. 1986 (ΦΕΚ Α΄16) (κατωτ. αριθ. 157). Η ανωτέρω Π.Ν.Π. κυρώθηκε από το άρθρο πρώτο Νόμ. 1584/19-25 Φεβρ. 1986 (ΦΕΚ Α΄16) (κατωτ. αριθ. 157). 